
Parlamentul  României

Camera  Deputaţilor

	Comisia pentru politică  economică,

reformă şi privatizare
	
	Comisia pentru industrii şi servicii

	Nr.21/231/14.06.2006
	
	Nr.23/82/19.06.2006


BIROUL  PERMANENT
AL

CAMEREI  DEPUTAŢILOR
Vă înaintăm, alăturat, RAPORTUL COMUN  asupra propunerii legislative privind modificarea şi completarea Legii nr. 490/2002 pentru aprobarea Ordonanţei Guvernului nr. 65/2001 privind constituirea şi funcţionarea parcurilor industriale, cu modificările ulterioare, transmisă cu adresa nr. Pl-X 362 din 25 aprilie 2006.
În raport de obiectul şi conţinutul său, proiectul de lege face parte din categoria legilor ordinare.
În conformitate cu prevederile art. 75 alin. (3) din Constituţia României, Camera Deputaţilor este Cameră decizională.
                PREŞEDINTE,                                         PREŞEDINTE,  
                 Mihai Tudose                                        Dan Ioan Popescu

Parlamentul  României

Camera  Deputaţilor
Comisia pentru politică economică,                                                                       Comisia pentru industrii şi servicii

reformă şi privatizare                                                                                               Nr.23/82/19.06.2006
Nr.21/231/14.06.2006
RAPORT    COMUN

asupra propunerii legislative privind modificarea şi completarea Legii nr. 490/2002 pentru aprobarea Ordonanţei Guvernului nr. 65/2001 privind constituirea şi funcţionarea parcurilor industriale, cu modificările ulterioare


În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare împreună cu Comisia pentru industrii şi servicii au fost sesizate, spre dezbatere şi avizare în fond, cu propunerea legislativă privind modificarea şi completarea Legii nr. 490/2002 pentru aprobarea Ordonanţei Guvernului nr. 65/2001 privind constituirea şi funcţionarea parcurilor industriale, cu modificările ulterioare, iniţiată de dl. dep. Constantin Niţă şi  transmisă cu adresa nr. Pl-X 362 din 25 aprilie 2006, .

Propunerea legislativă a fost respinsă de Senat în şedinţa din 18 aprilie  2006.
La întocmirea prezentului raport, Comisiile a avut în vedere:

1) avizul  negativ nr. 305/18.05.2006 al Comisiei pentru buget, finanţe şi bănci;

2) avizul  negativ nr. 31/568/8.06.2006 al Comisiei juridice, de disciplină şi imunităţi;

3) avizul favorabil nr. 1483/24.10.2005 al Consiliului Legislativ, cu observaţii şi propuneri;

4) punctul de vedere al Guvernului nr. 78/10.01.2006.


Propunerea legislativă vizează modificarea şi completarea Legii nr. 490/2002 pentru aprobarea Ordonanţei Guvernului nr. 65/2001 privind constituirea şi funcţionarea parcurilor industriale, cu modificările ulterioare. Iniţiatorul vizează accelerarea procesului de privatizare prin creşterea activităţii acestor platforme industriale, precum şi dezvoltarea regimului derogatoriu pentru parcurile industriale create pe terenurile fostelor platforme industriale.
La dezbaterea proiectului de lege, din data de 14 iunie 2006, au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Ministerului Economiei şi Comerţului: doamna Magdalena Niculescu– director general, Ministerului Finanţelor Publice: domnul Gheorghe Marinescu – şef serviciu.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru  industrii şi servicii   au examinat această propunere în şedinţa din data 6 iunie 2006, iar membrii Comisiei pentru politică economică, reformă şi privatizare au examinat iniţiativa legislativă în şedinţa din data 14 iunie 2006.
Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

La lucrările Comisiei pentru industrii şi servicii,  au fost prezenţi 19 deputaţi, din totalul de 24 membri ai comisiei, iar la lucrările Comisiei pentru politică economică, reformă şi privatizare, au fost prezenţi 24 deputaţi, din totalul de 24 membri ai comisiei.

În urma dezbaterilor, Comisia pentru politică economică, reformă şi privatizare a hotărât cu  20 de voturi pentru şi 4 abţineri, iar  Comisia pentru industrii şi servicii – în unanimitate, să propună plenului Camerei Deputaţilor aprobarea propunerii legislative privind modificarea şi completarea Legii nr. 490/2002 pentru aprobarea Ordonanţei Guvernului nr. 65/2001 privind constituirea şi funcţionarea parcurilor industriale, cu modificările ulterioare, cu amendamentele admise prevăzute în anexă.

În conformitate cu prevederile art. 75 alin. (3) din Constituţia României, Camera Deputaţilor este Cameră decizională.
Anexa
I.   A M E N D A M E N T E   A D M I S E
	Nr.

crt.
	Text O.G. nr.65/2001, aprobată cu modificări prin Legea nr.490/2002, cu modificările ulterioare
	Textul propunerii legislative
	Amendamente admise
	Motivaţia

	0
	1
	2
	3
	4

	1
	
	LEGE

privind modificarea şi completarea Legii nr.490/2002, pentru aprobarea Ordonanţei Guvernului nr.65/2001 privind constituirea şi funcţionarea parcurilor industriale, cu modificările ulterioare


	LEGE

pentru modificarea şi completarea Ordonanţei Guvernului nr.65/2001 privind constituirea şi funcţionarea parcurilor industriale
Comisia pentru industrii şi servicii


	Conform normelor de tehnică legislativă.

	2
	
	Art.I. Legea nr.490/2002, pentru aprobarea Ordonanţei Guvernului nr.65/2001 privind constituirea şi funcţionarea parcurilor industriale, cu modificările ulterioare, se modifică şi se completează după cum urmează:


	Art. I. – Ordonanţa Guvernului nr.65/2001 privind constituirea şi funcţionarea parcurilor industriale, publicată în Monitorul Oficial al României, Partea I, nr. 536 din 1 septembrie 2001, aprobată cu modificări prin Legea nr.490/2002, cu modificările ulterioare, se modifică şi se completează după cum urmează:
Comisia pentru industrii şi servicii


	Conform normelor de tehnică legislativă.


	0
	1
	2
	3
	4

	3
	Art. 10. - (1) Ministrul dezvoltării şi prognozei poate să anuleze prin ordin titlul de parc industrial în situaţia în care în parcul industrial nu se realizează activităţile prevăzute la art. 1 alin. (2) sau nu mai sunt îndeplinite condiţiile de acordare a titlului.


	1. Alineatul 1 al articolului 10 se modifică şi va avea următorul cuprins:
Art.10. (1) Ministerul Administraţiei şi Internelor poate să anuleze prin ordin titlul de parc industrial în situaţia în care în parcul industrial nu se realizează activităţile prevăzute la art.1 alin.(2) şi art.12 alin.(6) şi (7) sau nu mai sunt îndeplinite condiţiile de acordare a titlului.


	1. Alineatul (1) al articolului
10 se modifică şi va avea următorul cuprins: 

„(1) Ministrul administraţiei şi internelor poate să anuleze prin ordin titlul de parc industrial în situaţia în care în parcul industrial nu se realizează activităţile prevăzute la art.1 alin.(2) sau nu mai sunt îndeplinite condiţiile de acordare a titlului.”

Comisia pentru industrii şi servicii


	Prin amendamentele admise, art. 12 nu se referă la condiţii de acordare a titlului de parc industrial.

	4
	Art. 12. - (1) Prin derogare de la prevederile art. 2, 4, 5 şi 6 se pot constitui prin hotărâri ale Guvernului parcuri industriale pe terenurile platformelor industriale existente. 


	 ______
	2. Alineatul (1) al articolului 12 se modifică şi va avea următorul cuprins:

„(1) Prin derogare de la prevederile art. 2, 4, 5 şi 6 se pot constitui prin hotărâri ale Guvernului parcuri industriale pe platformelor industriale existente la care statul este acţionar majoritar”. 
Comisia pentru industrii şi servicii


	Prezentul proiect are în vedere parcurile industriale constituite pe platforme industriale la care statul este încă acţionar majoritar.

	5
	______

______
______
______
______
______
	2. Articolul 12 se completează cu următoarele alineate:
(3) Parcurile industriale constituite conform alin.(1), lit.b) vor avea obligaţia de a menţine un nucleu cu activitatea iniţială un termen de cel puţin 5 ani.

(4) Procentele de participare la societăţile-administrator ale parcurilor industriale constituite conform alin.(1) vor fi stabilite de către Guvern prin hotărâre, la propunerea Autorităţii pentru Valorificarea Activelor Statului, pe baza ofertelor de participare.
(5) Din acţionariatul societăţilor-administrator ale parcurilor industriale constituite conform alin.(1) vor face parte şi consiliile locale şi consiliul judeţean de pe raza unităţii administrativ-teritoriale unde se găseşte parcul industrial. Procentul de participare al acestora nu poate depăşi 15% pentru fiecare consiliu.
(6) La parcurile industriale constituite conform alin.(1) societăţile-administrator au obligaţia de a vinde, prin licitaţie, la cererea partenerilor, care au angajat cel puţin 50 de persoane, active ale fostelor parcuri industriale. Preţul va putea fi plătit la termen, în rate sau în leasing, dar pe o perioadă nu mai mare de 5 ani. Terenurile aferente activelor vândute vor fi concesionate pe perioada existenţei activului.
(7) Sumele astfel obţinute vor fi utilizate pentru îmbunătăţirea funcţionării parcului industrial şi pentru refacerea şi dezvoltarea infrastructurii existente.

______
	3. La articolul 12, după alineatul (2) se introduc şase noi alineate, alin. (3) -  (8) cu următorul cuprins:

„(3) În parcurile industriale constituite conform alin.(1), societatea - administrator are obligaţia de a păstra societatea cu activitatea  de bază iniţială cel puţin 5 ani.
Dep. Cristian Boureanu - PNL 

(4) Procentele de participare la societăţile-administrator ale parcurilor industriale constituite conform alin.(1) se stabilesc prin hotărâre a Guvernului, la propunerea Autorităţii pentru Valorificarea Activelor Statului, pe baza ofertelor de participare.

(5) Din acţionariatul societăţilor-administrator ale parcurilor industriale constituite conform alin.(1) fac parte şi consiliile locale şi consiliul judeţean de pe raza unităţii administrativ-teritoriale unde se găseşte parcul industrial. În condiţiile în care aceste consilii nu au în proprietate parcul industrial, procentul de participare al acestora nu poate depăşi 15% pentru fiecare consiliu.
Dep.Corneliu Momanu – PNL
(6) La cererea unui operator economic care desfăşoară activitate în parcul industrial şi are cel puţin 50 de angajaţi în parcul respectiv, societatea – administrator are obligaţia de a vinde, prin licitaţie, activul în care acesta îşi desfăşoară activitatea şi terenul aferent acestuia. Operatorul respectiv are drept de preemţiune. Dacă terenul aferent activelor nu este vândut, acesta poate fi concesionat, celor care deţin în folosinţă activele respective  potrivit prevederilor legale.
Dep.Ioan Bivolaru – PSD

(7) Sumele obţinute din vânzarea activelor, conform prevederilor alin. (6), vor fi utilizate pentru îmbunătăţirea funcţionării parcului industrial şi pentru refacerea şi dezvoltarea infrastructurii existente.

(8) Sistemele de utilităţi şi căile de acces dintr-un parc industrial nu pot face obiectul vânzării şi sunt date în administrare societăţii – administrator a parcului respectiv.”

Dep.Ioan Bivolaru – PSD


	Claritatea textului.

Conform normelor de tehnică legislativă.

Corelare cu alin. (3).

Corelare cu alin. (3).

Modalităţile de plată se stabilesc prin între cele părţile implicate.

Claritatea exprimării.

Claritatea exprimării.

Precizare necesară pentru a preîntâmpina situaţiile abuzive.

	6
	______
	Art.II. În tot cuprinsul Legii nr.490/2002, pentru aprobarea Ordonanţei Guvernului nr.65/2001 privind constituirea şi funcţionarea parcurilor industriale, cu modificările ulterioare, următoarele sintagme vor fi înlocuite după cum urmează:

- Ministerul Dezvoltării şi Prognozei cu Ministerul Administraţiei şi Internelor;

- ministrul dezvoltării şi prognozei cu ministrul administraţiei şi internelor.


	Art.II. În tot cuprinsul Ordonanţei Guvernului nr.65/2001, cu modificările şi completările ulterioare, următoarele sintagme vor fi înlocuite după cum urmează:

- Ministerul Dezvoltării şi Prognozei cu Ministerul Administraţiei şi Internelor;

- ministrul dezvoltării şi prognozei cu ministrul administraţiei şi internelor. 

	Conform normelor de tehnică legislativă.




                      PREŞEDINTE,                                                                                   PREŞEDINTE,

                       Mihai Tudose                                                                                   Dan Ioan Popescu

                         SECRETAR,                                                                                      SECRETAR,

                  Nicula Vasile Cosmin                                                                              Aurelia Vasile

Consilieri :
Silvia Vlăsceanu




               

Alina Hodivoianu

